b'\n_START_ARTICLE_\nJonas Macijauskas (1941)\n_START_SECTION_\nBiografija\n_START_PARAGRAPH_\nBaig\xc4\x99s Kretingos vidurin\xc4\x99 mokykl\xc4\x85, studijavo Klaip\xc4\x97dos S. \xc5\xa0imkaus auk\xc5\xa1tesniojoje muzikos mokykloje. Dirbo Kretingos raj. kult\xc5\xabros skyriaus inspektoriumi, v\xc4\x97liau \xe2\x80\x93 R\xc5\xabdai\xc4\x8di\xc5\xb3 ir Darb\xc4\x97n\xc5\xb3 kult\xc5\xabros namuose, Kretingos muzikos mokykloje, technikume, vadovavo \xe2\x80\x9eLaisv\xc4\x97s\xe2\x80\x9c vilnos audini\xc5\xb3 fabriko meno saviveiklos kolektyvui, daug met\xc5\xb3 grojo Klaip\xc4\x97dos ir Palangos restoranuose. Paskutine jo darboviete tapo Kretingos kult\xc5\xabros r\xc5\xabmai. Atgimimo metais aktyviai \xc4\xafsijung\xc4\x97 \xc4\xaf visuomenin\xc4\x99 veikl\xc4\x85, 1990\xe2\x80\x931995 m. Kretingos miesto tarybos deputatas._NEWLINE_1976 m. susidom\xc4\x97jo menine fotografija, dalyvavo parodose. Rinko senas knygas, dokumentinius kino filmus, virdulius, lygintuvus, plok\xc5\xa1teles, patefonus ir radijo imtuvus, kuriuos pats tais\xc4\x97. Surinkt\xc4\x85 plok\xc5\xa1teli\xc5\xb3, patefon\xc5\xb3, radijo imtuv\xc5\xb3 kolekcij\xc4\x85 testamentu dovanojo Kretingos muziejui. Tarp j\xc5\xb3 \xe2\x80\x93 XX a. pirmoje pus\xc4\x97je pagaminti \xe2\x80\x9eHis Master\xe2\x80\x98s Voice\xe2\x80\x9c ir \xe2\x80\x9eViva tonal Columbia Gramophone\xe2\x80\x9c firm\xc5\xb3 patefonai, radijo imtuvas \xe2\x80\x9eBlaupunkt\xe2\x80\x9c, pagamintas Vokietijoje.'